Ալվարո Մորատա

Ալվարո Բորխա Մորատա Մարտին (իսպ.՝ Álvaro Borja Morata Martín, ['alβaɾo mo'ɾata], հոկտեմբերի 23, 1992, Մադրիդ), իսպանացի պրոֆեսիոնալ ֆուտբոլիստ։ Ներկայումս հանդես է գալիս անգլիական «Չելսիի» և Իսպանիայի ազգային հավաքականի կազմում։ Խաղում է հարձակվողի դիրքում։
Մարզական վարպետության շնորհիվ նա համեմատվել է իսպանացի ֆուտբոլիստ Ֆեռնանդո Մորիենտեսի հետ։


== Ակումբային կարիերա ==


=== Ռեալ Մադրիդ ===
Ալվարո Մորատան ծնվել է Մադրիդում։ Տեղափոխվել է Մադրիդի Ռեալ 2008 թվականին հարևան «Խետաֆեից»։ Մորատան հանդես էր գալիս «Ռեալ Մադրիդի» Խուվենիլ С առաջնությունում։ 2009 թվականի նոյեմբերին նա արդեն մասնակցել էր բոլոր «խուվենիլներում» (А, B և С) և «Ռեալ Մադրիդ С»-ում։ 2010 թվականի հուլիսին, «Խուվենիլ А»-ի հաջող մրցաշրջանի ավարտին Մորատան հաղթել էր երիտասարդական երկու տիտղոս և խփել 34 գոլ։ Ֆուտբոլիստը տեղափոխվում է переведён в «Ռեալ Մադրիդ Կաստիլիա»։ Ավելի ուշ «Ռեալ Մադրիդի» մարզիչ Ժոզե Մոուրինյոն Մորատային և 4 թիմակիցների հետ ուղևորվում է ԱՄՆ` մրցաշարի։

2010 թվականի օգոստոսի 15-ին Ալվարո Մորատան նշում է իր նորամուտը «Ռեալ Մադրիդ Կաստիլիայի» կազմում. «Ալկորկոնի» հետ ընկերական հանդիպումն ավարտվում է 1:0 հաշվով՝ հօգուտ մադրիդցիների։ Նույն տարվա օգոստոսի 29-ին նա նշում է նորամուտը առաջնության ժամանակ՝ «Կորուշոյի» դեմ խաղում (3:2)։ Առաջին գոլը խփում է հոկտեմբերի 31-ին՝ «Ալկալայի» դեմ խաղում (1:1)։
2010 թվականի դեկտեմբերի 12-ին, Մորատան իր առաջին խաղն է անցկացնում արդեն «Ռեալ Մադրիդի» կազմում՝ փոխարինելով Անխել դի Մարիաին 88-րդ րոպեին Ռեալ Սարագոսայի դեմ խաղում (3:1)։ Արդեն 10 օր հետո նա անցկացրեց իր առաջին խաղը Կոպա դել Ռեյում՝ 77-րդ րոպեին մտնելով մարզադաշտ։ «Լևանտե» ակումբի դեմ խաղն ավարտվեց 8:0 հաշվով։
2011 թվականի հունվարին Գոնսալո Իգուաին վնասվածք է ստանում, ինչը իսպանական զլմ-ներին առիթ է տալիս ենթադրելու, որ նրա փոխարեն Մորատան մտնում է «Ռեալ Մադրիդի» հիմնական կազմ։ Մինչդեռ Մոուրինյոն հրաժարվում է այդ ընտրությունից։ Այդ ընթացքում 4 հանդիպման ընթացքում Մորատան խփում է 5 գոլ։ Մարզիչը պայմանագիր է կնքում Էմանուել Ադեբայորի հետ։
Փետրվարի 13-ին Մորատան հեղինակում է իր առաջին հեթ-թրիկը (3 գոլ մեկ խաղի ընթացքում). «Դեպորտիվոյի» դեմ խաղն ավարտվում է 7:1 հաշվով։ 2012 թվականին Մորատան տեղափոխվում է Ռեալի հիմնական կազմ։ Մորատան այդ մրցաշրջանն ավարտվեց 17 գոլով։

2012-13 թվականների Իսպանիայի առաջնության երկրորդ փուլում Ալվարո Մորատան դուրս է գալիս մրցաշրջան՝ «Խետաֆեի» դեմ խաղում։ Մորատան իր առաջին պաշտոնական գոլը խփեց առաջին թիմի կազմում 2012 թվականի նոյեմբերի 11-ին՝ դաշտ մտնելով 83-րդ րոպեին Լևանտեի դեմ արտագնա խաղում։ Նրա առաջին պաշտոնական գոլը սեփական դաշտում փետրվարի 17-ին էր՝ Ռայո Վալեկանոյի դեմ խաղում։ 26-րդ փուլում «Բարսելոնայի» դեմ խաղում Մորատան չի հաջողվքւմ գոլ խփել։
2013-14 թվականների մրցաշրջանում Ալվարո Մորատան դարձավ թիմի կանոնավոր անդամ Կառլո Անչելոտտիի օրոք։ Մարտի 18-ին Մորատան իր առաջին գոլը խփեց Չեմպիոնների Լիգայի խաղարկությունում՝ Շալկե 04-ի դեմ, որտեղ թիմը հաղթեց 3:1 հաշվով։ Առաջնության վերջին խաղում՝ Էսպանյոլի դեմ, Մորատան դարձավ դուբլի հեղինակ և օգնեց թիմին հաղթել 3:1 հաշվով։ Ընդհանուր առմամբ Մորատան Իսպանիայի առաջնությունում խփեց 8 գոլ։ Մորատան խաղաց նաև Չեմպիոնների լիգայի եզրափակչում՝ փոխարինելով Բենզեմային։ «Ռեալ Սոսիեդադի» դեմ խաղում Ալվարոն մարզադաշտ է մտնում որպես փոխարինող և վերջին րոպեներին գոլ խփում. խաղն ավարտվում է 4:0 հաշվով։


=== Յուվենտուս ===
2014 թվականի հուլիսի 19-ին իտալական «Յուվենտուս» ֆուտբոլային ակումբը գնում է Ալվարո Մորատային. տրանսֆերի արժեքը կազմում է € 20 միլիոն՝ պարտավորվելով այն վճարել երեք տարվա ընթացքում։ Պայմանագիրը, որը կնքվել էր 5 տարով, ներառում էր նաև հետևյալ գործառույթը. միայն Մադրիդի «Ռեալը» կարող էր հետ գնել ֆուտբոլիստին՝ 2015-16 կամ 2016-17 մրցաշրջանների ընթացքում՝ վճարելով € 30 միլիոնից ոչ ավելի։ «Յուվենտուս» տեղափոխվելու խորհուրդը Մորատային տվել էր իր ագենտ Խուանմա Լոպեսը, թեև «Ռեալի» ղեկավարությունը որոշել էր նրան վաճառել ոչ մրցակից գերմանական ակումբի՝ «Վոլֆսբուրգին»։

Ալվարո Մորատայի խոսքերով՝ «Յուվենտուս» մուտք գործելը իր սրտի ընտրությունն էր

Իտալիայի A սերիայի առաջնությունում Ալվարո Մորատան իր նորամուտը նշել է սեպտեմբերի 13-ին՝ փոխարինելով Ֆեռնանդո Լյորենտեին` խաղի վերջին րոպեին։ Խաղալով սեփական մարզադաշտում` «Յուվենտուսը» Ուդինեզեին հաղթում է 2:0 հաշվով։ Երկու շաբաթ անց նա կրկին մասնակցում է առաջնությանը և խփում իր առաջին գոլը՝ Ատալանտայի դեմ խաղում, որն ավարտվում է 3:0 հաշվով։

2014 թվականի հոկտեմբերի 5-ին «Ռոմայի» դեմ խաղում Մորատան կարմիր քարտ է ստանում. խաղն այնուամենայնիվ ավարտվում է «Յուվենտուսի» հաղթանակով՝ 3:2։ Նոյեմբերի 9-ին նա դառնում է դուբլի հեղինակ, և ակումբը «Պարմային» հաղթում է 7:0 հաշվով։ Դեկտեմբերի 22-ին նա մասնակցում է նաև Իտալիայի սուպերգավաթի խաղարկությանը՝ «Նապոլիի» դեմ խաղում՝ Կատարի մայրաքաղաք Դոհայում2015 թվականի հունվարի 28-ին Մորատան մասնակցում է նաև Իտալիայի գավաթի խաղարկությանը՝ «Պարմայի» դեմ՝ խփելով կիսաեզրափակչի միակ գոլը։ Հաջորդ ամսում ՈՒԵՖԱ Չեմպիոնների Լիգայի 2014-15 թվականների մրցաշրջանում՝ «Դորտմունդի Բորուսիայի» դեմ 43-րդ րոպեին նա փխում է հաղթական գոլը և «Յուվենտուսը» հաղթում է 2:1 հաշվով։
Ապրիլի 7-ին Մորատան կարմիր քարտ է ստանում Ֆիորենտինայի դեմ կիսաեզրափակիչ խաղում։ Մեկ շաբաթ անց նա հաղթում է քառորդ եզրափակչում «Մոնակոյի» դեմ խաղում՝ խփելով հանդիպման միակ գոլը։ Նախկին ակումբի՝ «Ռեալ Մադրիդի» դեմ խաղում նա խփում է հաղթական գոլը. «Յուվենտուսը» խաղն ավարտում է 2:1 հաշվով։ Պատասխան խաղը Մորատան նույնպես հաջողությամբ է ավարտում։ Հունիսի 6-ին Բեռլինում կայացած ՈՒԵՖԱ Չեմպիոնների Լիգայի եզրափակչում՝ «Յուվենտուս»-«Բարսելոնա» խաղն ավարտվում է 1:3 հաշվով։
2015-16 թվականների մրցաշրջանում իր առաջին խաղը Մորատան խաղում է «Մանչեսթեր Սիթիի» դեմ՝ սեպտեմբերի 15-ին։ 2:0 հաշվով ավարտվում է սեպտեմբերի 30-ին տեղի ունեցած «Յուվենտուս»-«Սևիլյա» հանդիպումը։ Մորատան խփում է Չեմպիոնների լիգայում իր հինգերորդ գոլը, որով հավասարվում է Ալեսանդրո Դել Պիեռոյի ռեկորդին նոյեմբերի 24-ին նրան շնորհվում է Տարվա «ՈՒԵՖԱ-ի լավագույն թիմային խաղացող» տիտղոս։ Խաղից հետո մարզիկը նշել է, որ Իտալիայում ավելի դժվար է խաղալ, քանի որ A Սերիայում ֆուտբոլիստներին ավելի քիչ տարածություններ են տալիս։
2015 թվականի դեկտեմբերի 10-ին Մորատան ստորագրում է նոր պայմանագիր, որով երկարացնում է նախորդը՝ մինչև 2020 թվական։ 2016 թվականի փետրվարի 19-ին Չեմպիոնների Լիգայի 2015-16 թվականների առաջնությունում 1/8 եզրափակիչ խաղի հերթական հանդիպումը տեղի ունեցավ Յուվենտուս մարզադաշտում՝ «Յուվենտուսի» և «Բավարիայի» միջև։ Խաղն ավարտվեց 2:2 արդյունքով. դրանից առաջ Մորատան հայտարարել էր, որ «Բավարիա»-ի դեմ խաղը բարդ ընթացք կունենա, բայց գերմանացիների համար էլ դժվար կլինի, քանի որ մարզադաշտում նրանց դժոխք է սպասվում։
Իր պրոֆեսիոնալ կարիերայի 70-րդ հոբելյանական գոլը խփել է «Յուվենտուս»-«Ֆիորենտինա» խաղի ժամանակ. 83-րդ րոպեին նա հաշիվը դարձնում է 2:1՝ հօգուտ իր ակումբի՝ անմիջապես այն բանից հետո, երբ Ֆիորենտինան 81-րդ րոպեին կարողացել էր գրավել Յուվենտուսի դարպասը։


=== Վերադարձ Ռեալ Մադրիդ ===
2016 թվականի հունիսի 21-ին Մորատան վերադարձավ «Ռեալ Մադրիդ» 30 միլիոն եվրոյի դիմաց։ Վերադարձից հետո իր առաջին խաղը անցկացրեց օգոստոսի 9-ին՝ «Սևիլյայի» դեմ ՈՒԵՖԱ Սուպեր գավաթի խաղում։ Իր առաջին գոլը խփեց օգոստոսի 27-ին՝ «Սելտայի» դեմ խաղում։
2017 թվականի ապրիլի 5-ին Մորատան հետ-տրիկ ձևակերպեց «Լեգանեսի» դեմ 4-2 ավարտված խաղում։ Չնայած նրան, որ 2016-2017 մրցաշրջանում Բենզեման է եղել «Ռեալի» հիմնական հարձակվողը, Մորատան առաջնությունում դարձավ 15 գոլի հեղինակ, իսկ Չեմպիոնների Լիգայում խփեց 3 գնդակ։ Այս մրցաշրջանում «Ռեալը» Մորատայի հետ հաղթեց Լա Լիգան և Չեմպիոնների Լիգան։


=== Չելսի ===
2017 թվականի հուլիսի 19-ին «Չելսին» պաշտոնապես հայտարարեց Մորատայի տրանսֆերի մասին։ Հուլիսի 21-ին իսպանացին անցավ բուժզննումը և դարձավ «Չելսիի» լիարժեք ֆուտբոլիստ։


== Միջազգային կարիերա ==
Մորատան ընդգրկվել է Իսպանիայի մինչև 19 տարեկան հավաքականի կազմում 2009 թվականի աշխարհի առաջնությանը, որը կայանում էր Նիգերիայում և, խաղալով չորս խաղ՝ խփել է 2 գնդակ և օգնել թիմին գրավել երրորդ տեղ։

Իսպանիայի ֆուտբոլի ֆեդերացիան՝ RFEF (Real Federación Española De Fútbol), հրավիրում է Մորատային մասնակցելու Ճապոնիայում կայանալիք մինչև 19 տարեկանների ֆուտբոլի առաջնությանը։ Այդ մրցաշարում իր թիմը զբաղեցնում է երկրորդ հորիզոնականը։
2011 թվականին Իսպանիայի մինչև 19 տարեկանների հավաքականի կազմում մասնակցել է Ռումինիայում կայացած Եվրոպայի առաջնությանը՝ օգնելով թիմին հաղթել առաջնությունում և խփելով վեց գնդակ՝ դարձել է առաջնության լավագույն ռմբարկու։
Մինչև 21 տարեկանների Իսպանիայի հավաքականում մորատան իր դեբյուտը նշեց Իսրայելում կայացած Եվրոպայի առաջնության ժամանակ, որտեղ նա անվկացրեց հիանալի խմբային փուլ՝ գոլ խփելով Ռուսաստանի և Գերմանիայի հավաքաններին, համապատասխանաբար՝ 82-րդ և 86-րդ րոպեներին։ Մորատան հիանալի խաղաց նաև խմբային փուլի վերջին՝ Հոլանդիայի դեմ խաղում և դարձավ Եվրոպայի առաջնության լավագույն ռմբարկու։
2014 թվականի նոյեմբերի 7-ին, Վիսենտե դել Բոսկեն Ալվարո Մորատային հրավիրում է խաղալ Իսպանիայի ազգային հավաքականում` Բելառուսի և Գերմանիայի դեմ։ Նա իր նորամուտը նշում է ՈՒԵՖԱ Չեմպիոնների Լիգայի 2016 թվականի առաջնությունում 3:0 հաշվով հաղթելով «Հուելվային»։ Նույն առաջնության ընթացքում՝ 2015 թվականի մարտի 27-ին, Սևիլյայում խփում է իր առաջին գոլը՝ Ուկրաինայի ազգային հավաքականի դեմ խաղում։
2015 թվականի վերջին և 2016 թվականի սկզբին դարձյալ աճում է «Ռեալի» հետաքրքրությունը Ալվարո Մորատայի հանդեպ։ Դեռ սեպտեմբերին ֆուտբոլիստը պատասխանել էր, որ երջանիկ է «Յուվենտուսում» և չի մտածում այլ ակումբների, այդ թվում՝ «Ռեալ» վերադառնալու մասին։ Պատճառն այն է, որ «Յուվենտուսում» նա ավելի շատ էր մասնակցում խաղերին, քան «Ռեալ Մադրիդում», և «Ռեալ»-ից հեռանալու որոշումն ինքնուրույն է կայացրել։ «Ռեալ Մադրիդ» Մորատայի վերադարձի մասին հերթական անգամ նշվել էր 2016 թվականի հունվարին, ինչին «Յուվենտուսի» գլխավոր տնօրեն Ջուզեպե Մարոտան պատասխանել էր, որ մտադիր չէ հրաժեշտ տալ Մորատային և «Ռեալի» հետ բանակցելու մտադրություն չունեն։ «Արքայական ակումբը» պատրաստվում էր գնել ֆուտբոլիստին՝ նրան վերավաճառելու նպատակով. գնելով Մորատային նախապես պայմանավորված 30 միլիոն եվրոյով՝ նրանք կվաճառեին ֆուտբոլիստին «Լիվերպուլին» կամ Լոնդոնի «Արսենալին», և գործարքը կկազմեր 50 միլիոն։ Բրիտանական ակումբը 2016 թվականի փետրվարին հայտնել էր, որ ավելացել է իսպանացու համար առաջարկվող գումարը՝ հասցնելով 61 միլիոն ֆունտ ստերլինգի։


== Վիճակագրություն ==


=== Ակումբային ===
2017 թվականի հունիսի 23-ի դրությամբ


=== Միջազգային ===
2017 թվականի հունիսի 7-ի դրությամբ


=== Միջազգային գոլեր ===
2017 թվականի հունիսի 7-ի դրությամբ


== Նվաճումներ ==


=== Ակումբային ===
Ռեալ Մադրիդ ԿաստիլիաՍեգունդա դիվիզիոն B. 2011-12Ռեալ ՄադրիդԼա Լիգա. 2011-12, 2016-17
Կոպա դել Ռեյ. 2010-11, 2013-14
Իսպանիայի սուպերգավաթ. 2012
ՈՒԵՖԱ Չեմպիոնների Լիգա. 2013-14, 2016-17
ՈՒԵՖԱ սուպերգավաթ. 2016
ՖԻՖԱ Աշխարհի ակումբային առաջնություն. 2016ՅուվենտուսՍերիա A. 2014-15, 2015-16
Իտալիայի գավաթ. 2014-15, 2015-16
Իտալիայի սուպերգավաթ. 2015


=== Միջազգային ===
Իսպանիա (մինչև 21)ՈՒԵՖԱ առաջնություն. 2013Իսպանիա (մինչև 19)ՈՒԵՖԱ առաջնություն. 2011Իսպանիա (մինչև 17)Աշխարհի առաջնություն. 3-րդ տեղ, 2009


=== Անհատական ===
ՈՒԵՖԱ մինչև 19 տարեկանների առաջնության լավագույն ֆուտբոլիստ. 2011
ՈՒԵՖԱ մինչև 19 տարեկանների առաջնության խորհրդանշական հավաքական. 2011
ՈՒԵՖԱ մինչև 21 տարեկանների առաջնության լավագույն ֆուտբոլիստ. 2013
ՈՒԵՖԱ մինչև 21 տարեկանների առաջնության խորհրդանշական հավաքական. 2013
ՈՒԵՖԱ Չեմպիոնների լիգայի մրցաշրջանի խորհրդանշական հավաքական. 2014-15


== Ծանոթագրություններ ==


== Արտաքին հղումներ ==
Ալվարո Մորատա, bdfutbol.com
Ալվարո Մորատա, national football teams.com
Ալվարո Մորատա Archived 2016-03-05 at the Wayback Machine., fifa.com